《尝新橄榄》
元代·洪希文

橄榄如佳士，外圆内实刚。为味苦且涩，其气清以芳。

侑酒解酒苦，投茶助茶香。得盐即回味，消食尤奇方。

宫商舌底发，星宿胸中藏。虽云白露降，气味更老苍。

山林假岁月，颜色饶风霜。以兹调众口，谁敢轻颉颃。

作此橄榄诗，远继葑菲章。大器当晚成，斯言君勿忘。

作者简介：元（公元一二八二年至一三六六年）字汝质，号去华山人，莆田人，洪岩虎之子。生于元世祖至元十九年，卒于惠宗至正二十六年，年八十五岁。尝官训导。希文的诗风，清遒激壮，有续轩渠集十卷，《四库总目》行于世。